Genė Galinienė

Genė Galinienė (g. 1926 m. spalio 5 d. Skiemonių vls., Vildiškių k.) – žemės ūkio darbuotoja, visuomenės veikėja. Lietuvos SSR laikmečiu įvertinta už reikšmingus tiesioginio ir visuomeninio darbo pasiekimus, Socialistinio darbo didvyrė. Gyveno Anykščių rajone, Elmininkuose.

 Biografija 
1944–1949 m. buvo Elmininkų bandymų stoties laukininkystės ir fermos darbininkė, 1949–1981 m. dirbo šios stoties eksperimentinio ūkio melžėja.

G. Galinienė atstovavo savo kraštą – Anykščių rajoną – įvairiose renkamose valdžios, visuomeninių organizacijų ir partijos struktūrose: LSSR Aukščiausioje Taryboje, LKP, moterų suvažiavimuose ir kt.„Laisvė“. Artėjant Tarybų Lietuvos moterų suvažiavimui. MOTINA, KŪRĖJA, DIDVYRĖ… spauda2.org, 1981-11-20, p. 4

1967 m. įstojo į SSKP. 1971–1975 m. buvo išrinkta į VIII šaukimo LSSR Aukščiausiosios Tarybos deputates, 1976–1981 m. – kandidatė į LKP Centro Komiteto nares.

 Įvertinimas 
 1966 m. suteiktas Socialistinio darbo didvyrės vardas, kartu įteikiant Lenino ordiną su „Pjautuvo ir kūjo“ aukso medaliu.1966 m. kovo 22 d. SSRS Aukščiausiosios Tarybos Prezidiumo dekretas

 Šaltiniai 

 Nuorodos 
 Anykščių rajono vadovai su anykštėnais – LKP XVIII suvažiavimo delegatais limis.lt, 1981-01.
 Lietuvos TSR Aukščiausiosios Tarybos prezidiumo pirmininkas A. Barkauskas su Anykščių rajono vadovais limis.lt, ~1982 m.

Kategorija:Lietuvos žemės ūkio asmenybės
Kategorija:Lietuvos TSR asmenybės